paragraph_text: Love Symbol je četrnaesti studijski album američkog glazbenika Princea, te drugi u suradnji s njegovim sastavom The New Power Generation. Objavile su ga diskografske kuće Paisley Park Records i Warner Bros. Records na dan 13. listopada 1992. Album je zamišljen kao "rock sapunica", te je kasnije prema njemu snimljen film 3 Chains o' Gold. Službeni naziv albuma je Princeov neizgovorljivi simbol "Love Symbol #2" kojeg je kasnije koristio kao svoje umjetničko ime. Album je zato poznat kao Love Symbol Album, Love Symbol, Symbol Album i Symbol. Poznatiji singlovi s albuma su "Sexy MF", "My Name Is Prince" i "7".